b"\n_START_ARTICLE_\nComtats d'Alb\xc3\xa0nia\n_START_PARAGRAPH_\nSegons la Constituci\xc3\xb3 de 1998, Alb\xc3\xa0nia est\xc3\xa0 dividida en dotze comtats (alban\xc3\xa8s: qark) o prefectures (alban\xc3\xa8s: prefektur\xc3\xab). A cada comtat s'hi constitueix un consell format pels s\xc3\xadndics de les viles i comunes que el formen, sota la supervisi\xc3\xb3 d'un prefecte nomenat pel govern, i tenen funcions administratives de coordinaci\xc3\xb3 i desenvolupament regional en temes com ara salut, comunicacions, educaci\xc3\xb3, ordre p\xc3\xbablic,... Encara que la seva autonomia financera \xc3\xa9s m\xc3\xadnima, depenent estretament del govern central._NEWLINE_Paral\xc2\xb7lelament, encara es mantenen els antics districtes (alban\xc3\xa8s: rrethe) del segle passat, que estan en vies d'extinci\xc3\xb3 i no tenen contingut administratiu per\xc3\xb2 se solen fer servir de refer\xc3\xa8ncia. En s\xc3\xb3n 36."